ខេត្តបុរីរម្យ

**ខេត្តបុរីរម្យ** (សៀម : จังหวัดบุรีรัมย์ , ខ្មែរសុរិន្ទ្រ : มฺืงแปะ) គឺជាខេត្តមួយនៅក្នុងចំណោមខេត្តទាំង ៧៦ របស់ប្រទេសសៀមដែលមានទីតាំងស្ថិតនៅភាគឦសានខាងក្រោមប្រទេសសៀមឬដែលហៅម្យ៉ាងទៀតថាអ៊ីសាន។ខេត្តនេះមានព្រំប្រទល់ជាប់នឹងខេត្តស្រះកែវ ខេត្តនគររាជសីមា ខេត្តខនកែន ខេត្តមហាសារគាម និង ខេត្តសុរិន្ទ្រនិងខេត្តឧត្តរមានជ័យនៃព្រះរាជាណាចក្រកម្ពុជានៅភាគអាគ្នេយ៍។ពាក្យថា**បុរីរម្យ**មានន័យថា**ទីក្រុងនៃសុភមង្គល**។

## ប្រវត្តិ
កាលដើមឡើយខេត្តបុរីរម្យគឺជាខេត្តរបស់ខ្មែរដែលចំណុះឲ្យសៀមនៅក្នុងអំឡុងសតវត្សរ៍ទី ១៨ ដល់សតវត្សរ៍ទី ១៩ អតីតកាលខេត្តបុរីរម្យគឺជាខេត្តមួយផ្សេងដាច់ដោយឡែកពីខេត្តនាងរង។

យោងតាមការសិក្សារបស់អ្នកបុរាណវិទូបានរកឃើញភស្តុតាងថាមនុស្សបានមកតាំងទីលំនៅនៅក្នុងខេត្តបុរីរម្យតាំងពីសម័យបុរេប្រវត្តិមកម្ល៉េះនិងរួមទាំងភស្តុតាងអំពីវប្បធម៌របស់អាណាចក្រខ្មែរដែលមានទាំងប្រាសាទឥដ្ឋនិងប្រាសាទថ្មជាង ៦០ ប្រាសាទហើយក៏បានរកឃើញតំបន់បុរាណសំខាន់ៗផ្សេងទៀតផងដែរដូចជាឡដុត សិប្បកម្មស្មូនរូប ដីឥដ្ឋដែលគេស្គាល់ថាជាគ្រឿងស្មូនខ្មែរហើយគេអាចកំណត់អាយុវាបានប្រហែលនៅក្នុងសតវត្សរ៍ទី ១៥ ដល់ទី ១៨។បន្ទាប់ពីសម័យអាណាចក្រខ្មែរភស្តុតាងប្រវត្តិសាស្ត្រនៃខេត្តបុរីរម្យបានចាប់ផ្តើមបង្ហាញឡើងមកវិញនៅចុងសម័យអយុធ្យាដែលមើលទៅដូចជាទីក្រុងដ៏ចំណាស់មួយហើយបន្ទាប់មកក៏បន្តបង្ហាញឡើងនៅក្នុងសម័យធនបុរីរហូតមកដល់សម័យរតនកោសិន្ទ្រ៍បុរីរម្យក៏បានក្លាយទៅជាទីក្រុង។

ប្រហែល ១០០០ ឆ្នាំមុនតំបន់ដែលបង្កើតបានជាខេត្តបុរីរម្យសព្វថ្ងៃនេះគឺធ្លាប់ស្ថិតនៅក្រោមការគ្រប់គ្រងរបស់អាណាចក្រខ្មែរហើយមានសំណល់សំណង់ប្រាសាទបុរាណជាច្រើនដែលនៅសេសសល់ពីសម័យនោះ។ប្រាសាទធំបំផុតដែលស្ថិតលើភ្នំភ្លើងអសកម្មគឺនៅក្នុងឧទ្យានប្រវត្តិសាស្ត្រភ្នំរុងដែលជាស្នាដៃរបស់បុព្វបុរសខ្មែរ។យោងតាមសិលាចារឹកដែលបានរកឃើញនៅទីនោះអ្នកគ្រប់គ្រងមូលដ្ឋានរបស់ខ្លួននៅក្នុងតំបន់នេះបានទទួលស្គាល់អំណាចរបស់ព្រះរាជាខ្មែរ។ទោះជាយ៉ាងណាក៏ដោយតំបន់នេះគឺស្ថិតនៅឆ្ងាយដាច់ស្រយាលនិងមានប្រជាជនមិនសូវច្រើននោះទេហើយមានតែកំណត់ត្រាខ្លះៗប៉ុណ្ណោះអំពីទីតាំងនេះរហូតមកដល់សម័យរតនកោសិន្ទ្រ៍។នៅដើមសតវត្សរ៍និងចុងសតវត្សរ៍ទី ១៩ ខេត្តបុរីរម្យត្រូវបានសៀមឈ្លានពានដណ្តើមយកបានពីខ្មែរបានហើយបានដាក់បញ្ចូលជាខេត្តមួយរបស់ប្រទេសសៀមជាផ្លូវការដែលមានអភិបាលផ្ទាល់ខ្លួននិងប្តូរឈ្មោះទៅជាខេត្តបូរីរ៉ាមវិញវិញ។

## រដ្ឋបាល
ខេត្តបុរីរម្យ ចែកចេញជា ២៣ ក្រុង/ស្រុក  ១៨៩ សង្កាត់/ឃុំ និង ២២១២ ភូមិ ៖

## ប្រាសាទ
* ប្រាសាទកុដិឬស្សី ០១
* ប្រាសាទកុដិឬស្សី ០២
* ប្រាសាទក្បាលគោ
* ប្រាសាទក្រចាប់ផុង
* ប្រាសាទកោ
* ប្រាសាទក្រោម ឬ ប្រាសាទមឿងតាំ
* ប្រាសាទខាំភីម៉ៃ
* ប្រាសាទខៅក្រដុង
* ប្រាសាទខៅលុប
* ប្រាសាទគូកាណប
* ប្រាសាទគន្ធឬស្សីបានណងថាវ
* ប្រាសាទគន្ធឬស្សីវត្តលុងមឿង
* ប្រាសាទគោកងិវ ឬ គោកងាវ
* ប្រាសាទគោកក្រណាន
* ប្រាសាទគោកតាបែក
* ប្រាសាទគោកថាគៀន
* ប្រាសាទគោកប្រាសាទ ០១
* ប្រាសាទគោកប្រាសាទ ០២
* ប្រាសាទគោកយ៉ាង
* ប្រាសាទឃ្លាំងបាន
* ប្រាសាទចមប្រាសាទ
* ប្រាសាទជោរប៉ាកា
* ប្រាសាទត្រពាំងតាបាន
* ប្រាសាទតាម៉ូ
* ប្រាសាទតាសៅ
* ប្រាសាទថង ០១
* ប្រាសាទថង ០២
* ប្រាសាទថង ០៣
* ប្រាសាទថង ០៤
* ប្រាសាទថង ០៥
* ប្រាសាទថង ០៦
* ប្រាសាទថង ០៧
* ប្រាសាទថុងយ៉ៃ
* ប្រាសាទធែនបល្ល័ង្គ
* ប្រាសាទប្រាង្គគូឬស្សី
* ប្រាសាទប្រាង្គប៊ូហ៊ីប
* ប្រាសាទប្រាង្គគូសួនតេង
* ប្រាសាទប៉ាអ៊ីហូ
* ប្រាសាទបានប៊ូ
* ប្រាសាទបានបួ ០១
* ប្រាសាទបានបួ ០២
* ប្រាសាទបានរុន
* ប្រាសាទបានយ៉ាង ០១
* ប្រាសាទបានយ៉ាង ០២
* ប្រាសាទបានថាឡាតខ្វាយ
* ប្រាសាទបានសំរោង
* ប្រាសាទបានគោកបានសាត
* ប្រាសាទគោកហួសឿ
* ប្រាសាទបានម៉ៃថៃចម្រើន
* ប្រាសាទបានដនតាយ
* ប្រាសាទបានដុងផ្លុង
* ប្រាសាទបានណងតាគោ
* ប្រាសាទបានណងធួប៊ែប
* ប្រាសាទបាណងតាឃោប
* ប្រាសាទបាណន់សាម៉េត
* ប្រាសាទបាយបែក
* ប្រាសាទប៊ូថង
* ប្រាសាទផ្លាយបាត ០១
* ប្រាសាទផ្លាយបាត ០២
* ប្រាសាទព្រះជីប
* ប្រាសាទភ្នំរុង
* ប្រាសាទភូយ៉ូយ
* ប្រាសាទដូនវ៉ៃ
* ប្រាសាទដូនរះខាង
* ប្រាសាទដៃគ្រី
* ប្រាសាទណយ
* ប្រាសាទណងគង
* ប្រាសាទណងផ្លង
* ប្រាសាទណងបួ
* ប្រាសាទណងហ៊ិន
* ប្រាសាទណងហុង ឬ ណងហង្ស 
* ប្រាសាទណងរើ
* ប្រាសាទណងបេង
* ប្រាសាទណងផឿក
* ប្រាសាទណងខៃណាម
* ប្រាសាទណងតាផ្លេង
* ប្រាសាទណងតាស៊ី
* ប្រាសាទណងណាំខុន
* ប្រាសាទណនយាយសម
* ប្រាសាទលលំធំ
* ប្រាសាទយ៉យប្រាសាទ
* ប្រាសាទវត្តណងបត
* ប្រាសាទវត្តគោកប្រាសាទ
* ប្រាសាទស្រីសុខ
* ប្រាសាទស្រះកែវ
* ប្រាសាទស្រះតាគ្រោ
* ប្រាសាទស្រះតាគោ
* ប្រាសាទស្រះសាកែ
* ប្រាសាទស្រះស៊ីលៀម ០១
* ប្រាសាទស្រះស៊ីលៀម ០២
* ប្រាសាទសាលែនធន
* ប្រាសាទសំរោងខៅ
* ប្រាសាទហ៊ិនមឿងហ្វៃ
* ប្រាសាទឡាំចាងហាន់

## មើលផងដែរ